Օզջան Դենիզ

**Օզջան Դենիզ** (թուրք. **Özcan Deniz,** ), քրդական արմատներով թուրք երգիչ, դերասան, ռեժիսոր և սցենարիստ, ով մեծ ճանաչում ունի նաև հայրենի երկրի սահմաններից դուրս։

## Կենսագրություն
Օզջան Դենիզը ծնվել է 1972 թվականի մայիսին 19-ին Անկարայում։ Դերասանն ազգությամբ քուրդ է։ Նա համակրանք ունի հայկական երաժշտության հանդեպ, երգում է Սայաթ-Նովայի երգերից:

Նա համակրելի է և ունի մոդելի արտաքին։ Երիտասարդ Դենիզի ճակատագիրը բավական բարդ էր։ Երբ նա սովորում էր ավագ դպրոցում, որոշեց հեռանալ դպրոցից և իրեն նվիրել աշխատանքին։ Նրա մայրը մտածում էր, որ իր որդին խորտակում է իր ապագան, սակայն Օզջանը գործեց ինքնուրույն։

Օզջան Դենիզի ստեղծագործական կենսագրությունը սկսվեց այն բանից հետո, երբ տղան ընդամենը 13 տարեկան էր։ Տղան այդ ընթացքում պրոֆեսիոնալ երգում էր։ 16 տարեկանում Դենիզն մեկնում է Անթալիա, ապահովելով հարմարավետ կյանք իր և իր ընտանիքի համար։ Բայց 17 տարեկանում նա հեռացավ Թուրքիայից և գնաց Գերմանիա։ Նա երեք տարի ապրել է Մյունխենում։ Վերադառնալով տուն, Դենիզը անմիջապես գնում է բանակ և միայն 3 տարի անց զորացրվելուց հետո սկսում է իր նոր աշխատանքային կյանքը։

## Կարիերա
Բանակից հետո Դենիզ Օզջանը անսպասելիորեն առաջարկ ստացավ ֆիլմում նկարահանվելու։ Օզջանը առաջին անգամ որպես դերասան հանդես եկավ «Ona Sevdiğimi Söyle» ֆիլմում։ Մելոդրամայի սիրահար թուրք հանդիսատեսը շատ հավանեց Օզջանի տաղանդը։

Ֆիլմում նկարահանվելիս Օզջանը չթողեց իր երաժշտական կարիերան, շարունակելով ալբոմներ թողարկել։

Հանդիսատեսը Դենիզին տեսավ նաև «O Şimdi Asker», «Aslan Gibi», «Neredesin Firuze» ֆիլմերում։ Այս բոլոր ֆիլմերը բարձր գնահատականի են արժանացել իր հայրենիքում։ Մի շարք ֆիլմերի հեռարձակման իրավունքները վաճառվել են նաև այլ երկրներում։ 2013 թվականին թուրքական հեռուստատեսությունը նկարահանեց «Su ve Ateş» ֆիլմը, որը երկու սիրահարների ճանապարհի խոչընդոտների մասին է, գլխավոր դերում հանդես են եկել Օզջան Դենիզն և Յասեմին Ալլենը։ Հաջորդ ֆիլմն որում նկարահանվեց Դենիզը դա «Սև ծաղիկ» կոչվող դրաման էր, որտեղ դերասանը հանդիսատեսին է ներկայացել խաբեբայի կերպարով, ով վտանգում է ընտանիքի բարեկեցությունը։ 2014 թվականին Օզջանը նկարահանվեց «Kaderimin yazildigi gün» մելոդրամայում, որը հարուստ զույգի մասին է, ովքեր դիմում են փոխնակ մոր օգնությանը։

## Անձնական կյանք
1991 թվականին Դենիզի կինը դարձավ դերասանուհի Հանդան Դենիզը։ Այս ամուսնությունը տևեց մինչև 2000 թվականը։ Այնուհետև Օզջանը հանդիպեց դերասանուհի Ֆահիր Էվջենի հետ, նրանք նույնիսկ որոշել էին ամուսնանալ, սակայն 2013 թվականին զույգը հանկարծակի հայտարարեց հարաբերությունների ավարտի մասին։

## Սկավառակագրություն
### Ալբոմներ

* 1992՝ Yine Ağlattın Beni
* 1993՝ Hadi Hadi Meleğim
* 1994՝ Beyaz Kelebeğim
* 1997՝ Yalan Mı?
* 1998՝ Çoban Yıldızı
* 2000՝ Aslan Gibi 
* 2002՝ Leyla
* 2004՝ Ses ve Ayrılık
* 2007՝ Hediye
* 2009՝ Sevdazede
* 2012՝ Bi Düşün

## Ֆիլմագրություն
### Ֆիլմեր

### Հեռուստասերիալ

## Ծանոթագրություններ

## Արտաքին հղումներ
* Օզջան Դենիզի պաշտոնական կայքէջը 
* Օզջան Դենիզը Ինստագրամում
* Օզջան Դենիզը Ֆեյսբուքում
* Օզջան Դենիզը Թվիթերում

Կատեգորիա:Անձինք Անկարայից
Կատեգորիա:Թուրք դերասաններ
Կատեգորիա:Թուրք երգիչներ
Կատեգորիա:Թուրք կինոդերասաններ
Կատեգորիա:Թուրք կինոռեժիսորներ
Կատեգորիա:Թուրք հեռուստադերասաններ
Կատեգորիա:Թուրք տղամարդ երգիչներ
Կատեգորիա:Ոսկե թիթեռ մրցանակի դափնեկիրներ
Կատեգորիա:Սցենարիստներ այբբենական կարգով
Կատեգորիա:Քրդական ծագմամբ թուրքեր